21. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΕΣΩΤΕΡΙΚΩΝ ΓΕΩΡΓΙΑΣ ΚΑΙ ΕΜΠΟΡΙΟΥ Αριθ. 30236/6711 της 6/22 Οκτ. 1964 (ΦΕΚ Β΄464) Περί Ορισμού Γνωμοδοτικών Επιτροπών τιμών λιανικής πωλήσεως είς τινας πόλεις της χώρας. Έχοντες υπ’ όψιν: 1)Τας διατάξεις των παρ. 2 και 4 του άρθρ. 21 του Ν.Δ. 3627/56 περί οργανώσεως της «ΕΣΥΕ» εν συνδυασμώ προς τας τοιαύτας του υπ’ αριθ. 871/60 Β.Δ/τος «περί Οργανισμού της ΕΣΥΕ» και 2)Τας διατάξεις του άρθρ. 9 του Ν.Δ. 4352/1964 «περί διατάξεων αφορωσών τους Δημοσίους Υπαλλήλους ως και περί καταργήσεως Συμβουλίων, Επιτροπών των Δημοσίων Υπηρεσιών κλπ.», αποφασίζομεν: Ι.Ορίζομεν τας τοπικάς επιτροπάς Τιμών εις τας πόλεις Θεσσαλονίκης, Πατρών, Καβάλας, Καλαμάτας, Ηρακλείου, Χανίων, Λαρίσης, Βόλου, Κερκύρας, Μυτιλήνης, Χίου, Εδέσσης, Κορίνθου, Άρτης και Τρικάλων, εκ των κάτωθι, ως ακολούθως: 1)Του Διευθυντού της Νομαρχίας, ως Προέδρου, αναπληρουμένου υπό του νομίμου αναπληρωτού του. Σελ. 730,02(α) 251-096 2)Του Διευθυντού Γεωργίας του Νομού, αναπληρουμένου υπό του νομίμου αναπληρωτού του. 3)Του Προϊσταμένου του Γραφείου Στατιστικής ΕΣΥΕ του Νομού αναπληρουμένου υπό του νομίμου αναπληρωτού του. 4)Ενός εκπροσώπου του Εμπορικού και Βιομηχανικού Επιμελητηρίου ή εν ελλείψει τοιούτου, ενός εκπροσώπου του Επαγγελματικού ή Βιοτεχνικού Επιμελητηρίου, ή εν ελλείψει τοιούτου ενός εκπροσώπου του Εμπορικού Συλλόγου, ορισθησομένου δι’ αποφάσεως του οικείου Νομάρχου. 5)Ενός εκπροσώπου του Εργατικού Κέντρου ορισθησομένου δι’ αποφάσεως του οικείου Νομάρχου, απάντων των ανωτέρω ως Μελών. ΙΙ.Χρέη Εισηγητού και Γραμματέως της Επιτροπής θέλει ασκεί ο Προϊστάμενος του οικείου Γραφείου Στατιστικής όστις θ’ ασκή τα καθήκοντά του ταύτα παραλλήλως προς τα τοιαύτα εκ της ιδιότητός του ως Μέλους της Επιτροπής. ΙΙΙ.Αι ανωτέρω Επιτροπαί θα ελέγχουν την πληρότητα και ακρίβειαν των συλλεγομένων λιανικών τιμών, αίτινες θα τίθενται υπό την κρίσιν αυτών υπό του Προϊσταμένου του οικείου Γραφείου Στατιστικής. Ο έλεγχος θα διενεργήται εν συναρτήσει προς τας βασικάς οδηγίας της αρμοδίας Διευθύνσεως Τιμών και Τιμαρίθμων της ΕΣΥΕ. IV.Η πληρότης και η ακρίβεια των συλλεγομένων λιανικών τιμών θα βεβαιούται δι’ υπογραφής απάντων των μελών της τοπικής Επιτροπής επί των δελτίων συλλογής λιανικών τιμών, άτινα εν συνεχεία θα υποβάλλωνται υπό του οικείου Γραφείου Στατιστικής εις την αρμοδίαν Διεύθυνσιν της Κεντρικής Υπηρεσίας της ΕΣΥΕ. V.Οι οικείοι Νομάρχαι δέον όπως εκδόσωσι τας αναγκαίας αποφάσεις όπου απαιτώνται τοιαύται εντός της υπό του Ν.Δ. 4352/64 προβλεπομένης διμήνου προθεσμίας. Η παρούσα δημοσιευθήτω δια της Εφημερίδος της Κυβερνήσεως. 13.Ν.α.21 Στατιστική Υπηρεσία 